《乾隆十六年三月初三日迎銮献诗召试行宫谢恩恭纪》
清代·柴杰

广学开书院，仁垂圣主恩。愚臣忝诗赋，新渥照乾坤。

荷宠乘佳节，披香捧至尊。奋飞超等级，再拜挹余樽。

北阙晴光动，东方喜气繁。欢娱保历代，礼异贲丘园。

雅量涵高远，多荣及子孙。因歌大君德，煦育及春温。

作者简介：柴杰，字临川，钱塘人。乾隆丙午举人，官国子监助教。有《百一草堂集唐附刻》。